《直气分秋赠林学博》
明代·赵应元

丈夫负刚肠，惺惺时自勖。中材涉末流，刓方徒碌碌。

先生寤真涉，蝉蜕和光局。不薄广文寒，青毡持正鹄。

桔槔世所谐，砥柱多违俗。皎皎烈素商，盘错志弥笃。

岂为长沙行，易操随磬曲。

作者简介：赵应元，字葆初，一字肖鹤。新会人。明神宗万历二十三年（一五九五）进士。初令无锡，擢虞部主事，晋郎中。会奉使易州，取道归省，寻卒。有《栖玄集》、《史粹》、《葩经》、《至言》等书。清温汝能《粤东诗海》卷四二、道光《新会县志》卷九有传。